તે અંતર્ગત દુધસાગર રોડ પર આવેલી દુધની ડેરીમાં ઉત્પાદન મશીનના વેસ્ટેઝ ભંગાર, બેલર, હોઝ અને ટાયર સહિત ૨૮ સ્થળેથી, પીજીવીસીએલ કચેરીમાં પાણીની નાંદ, તુટેલી સિન્ટેક્ષની ટાંકી, ટાયર, મીટર બોકસ, પક્ષીકુંજ, પશુને પીવડાવવાની કુંડી સહિત ૪૯ સ્થળોએથી મચ્છરોના લારવા મળી આવ્યા હતા. એસ. ટી. વર્કશોપમાં ટાયરો, ખુલ્લી સીન્ટેક્ષની ટાંકી, બેરલ, પક્ષીકુંજ તથા ખુલ્લી ડ્રેનેજ સહિત ૬ સ્થળેથી, કામદાર વિમા યોજનાની હોસ્પિટલમાં સિન્ટેક્ષની ટાંકી, અગાસી પર જમા થયેલું પાણી અને પક્ષીકુંજ સહિત કુલ ૭ સ્થળોએથી મચ્છરોના લારવા મળી આવ્યા હતા.